Document ID: /roh_data/filtered/fineweb-2-filterrobots_roh.jsonl.gz/46974

La raschun èn las cuntraversas permanentas a la Dregira chantunala. Perquai ponderescha la politica da cumenzar cumplettamain da nov.
Era per la PPS èsi in’opziun da betg reeleger ils derschaders da la Dretgira chantunala. Els sajan averts per tut las variantas, uschia il schef da la fracziun da la Partida populara, Jan Koch. Per la PCD n’èsi betg necessari da remplazzar l’entira Dretgira.
La PLD da sia vart n’ha anc betg decis, sch’i duai dar ina nova entschatta. E la PS vul tadlar tut ils derschaders che candideschan puspè e sclerir ils puncts problematics. L’entir gremi fetschia ina fitg nauscha impressiun, di il schef da la Partida socialdemocratica Conradin Caviezel en la «NZZ am Sonntag».
Las elecziuns dals derschaders èn previsas per l’avust. Ma pervi da las turbulenzas n’è in spustament betg sclaus.